text: Commentary on the beautiful city of Fuglafjordur in the Faroe islands, including photos and news
text: #000000
text: Vit hava ikki minni enn 2 samkomuhús og eina kirkju, sum hvørja viku eru sprenfull av øllum møguligum góðum tilboðum og tiltøkum fyri bæði ungum og eldri. Vit hava ein kvøldskúla, sum er á sera høgum støði við alskyns góðum tilboðum. Vit hava eitt sera virkið eldrafelag við egnum húsi, ið á ein ógvuliga góðan hátt tekur sær av at fjálga um gerandisdagin hjá teimum eldru. Vit hava fleiri matstøð, og hevur t.d. Resturant Muntra veruliga sett býin á breddan í mong, mong ár. (Nú má eg bara frammanundan biðja um umbering, tí eg havi heilt sikkurt gloym eina rúgvu, ið eg burdi nevnt, og rúm er heldur ikki fyri øllum her) Ein góður vinur hjá mær plagar annars skemtiliga at siga, at í býum á okkara stødd á flatlondum er tað frægasta, tú finnur, ein pylsuvognur. – Eg má bara siga, at í Fuglafirði er sanniliga gott at vera.
text: #000009
text: Tá ið vit so leggja afturat, at vit eru ein sera væl útbygd kommuna við lutfalsligari lítlari skuld, so hava vit nógv at fegnast um. Vit eru t. d. næstan komin á mál við at loysa kloakkviðurskiftini. Har mangla fyri uml 1,5 mill. kr. í íløgum, meðan onkrar aðrar kommunur, ið vit samanbera okkum við, skulu brúka 70. Vit eru næstan komin á mál við at veita øllum sóttreinsað vatn. Vit hava fyri tað mesta góðar vegir. Vit hava vetrarfriðað fyri uml 20 árum síðani. (Tað stríðast nógv við enn) Vit hava nógv sera vøkur og fríðkað støð í býnum. Vit hava tøk grundstykkir. Vit hava eitt gott havnarlag, vit hava nógv arbeiðspláss og nógv framúr góð virkir. Í mun til aðrar kommunur á okkara stødd hava vit eitt rímiliga ríkt handilslív. Vit hava ikki minni enn tveir miðnámsskúlar inni í okkara kommunu, og eg kundi saktans hildið á. Ja, í Fuglafirði er sanniliga gott at vera.
text: #000010
text: Nú kanska hetta ljóðar eitt sindur sum reyp. Soleiðis var tað als ikki ætlað – og tað mesta av hesum omanfyri­nevnda kann eg so als ikki persónliga reypa mær av á nakran hátt, og geri tað heldur ikki, men hetta er meira ætlað sum eitt positivt ískoyti til sumt av tí mest negativa, ið bleiv sagt í Mentanarhúsinum hetta kvøldið, har mann eina løtu líkasum fekk ta fatan, at tað var bara spurningurin um tíð, hvør ið var seinastur og sløkti.
text: #000011